### Образец № 3

**Съгласно чл. 73, ал. 4 от ЗУО**

**

#  РЕПУБЛИКА БЪЛГАРИЯ

#  Министерство на околната среда и водите

 РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - гр.Пловдив

## **РЕШЕНИЕ**

**№ 09-ДО-1014-02 от 10.12.2018 год.**

На основание чл. 73, ал.4, във връзка с ал. 1, т.2 от Закона за управление на отпадъците (ЗУО) и във връзка със заявление № УО - 1267 от 05.11.2018 г., № УО – 1267/2/ от 23.11.2018 г. и КП № 0008117 от 05.12.2018 г.

**ИЗМЕНЯМ И/ИЛИ ДОПЪЛВАМ**

Решение № 09-ДО-1014-01 от 04.03.2013 год.

на

**„АУТО ТОТЕ ” ЕООД**

1. **Разрешават се следните промени:**
2. **Добавя се нова площадка, както следва:**
3. **Площадка № 2:**
	1. С местонахождение: гр. Пловдив, област Пловдив, община Пловдив, район «Тракия», местност «Бей Кър» имот с идентификатор 56784.103.50, с площ 3032 кв.м.
	2. Видът (кодът и наименованието), количеството, произходът на отпадъците и дейностите по третиране, за които се кандидатства са посочени в следната таблица:

|  |  |  |  |  |
| --- | --- | --- | --- | --- |
| **№** | **Вид на отпадъка**  | **Дейности,****кодове**  | **Количество****(тон/год.)** | **Произход** |
| **Код** | **Наименование** |
| **1** | **2** | **3** | **4** | **5** |
|  **1.** | 16 01 04\* | Излезли от употреба превозни средства | **R13-** Съхраняване на отпадъци до извършването на някоя от дейностите с кодове /R 1 – R 12/, с изключение на временното съхраняване на отпадъците на площадката на образуване до събирането им; | 1500 | Отфизическии/или юридически лица |
|  **2.** | 16 01 06 | Излезли от употреба превозни средства, които не съдържат течности или други опасни компоненти | **R13-** Съхраняване на отпадъци до извършването на някоя от дейностите с кодове /R 1 – R 12/, с изключение на временното съхраняване на отпадъците на площадката на образуване до събирането им; | 500 | Отфизическии/или юридически лица |

1. **Във връзка с т. I изменям и допълвам разрешение № 09-ДО-1014-01 от 04.03.2013 г. и издавам следното разрешение:**

**Извършване на дейности по третиране на отпадъци на следните площадки:**

1. **Площадка № 1:**
	1. С местонахождение: гр. Пловдив, област Пловдив, община Пловдив, гр. Пловдив - Тракия, местност „Бей Кър”, ЕКАТТЕ 56784, поземлен имот с идентификатор 56784.103.340 с площ 2 376 кв. м
	2. Видът (кодът и наименованието), количеството, произходът на отпадъците и дейностите по третиране, за които се кандидатства са посочени в следната таблица:

|  |  |  |  |  |
| --- | --- | --- | --- | --- |
| **№** | **Вид на отпадъка**  | **Дейности,****кодове**  | **Количество****(тон/год.)** | **Произход** |
| **Код** | **Наименование** |
| **1** | **2** | **3** | **4** | **5** |
| **1** | 16 01 04\* | Излезли от употреба превозни средства | **R12-**Размяна на отпадъци за подлагане на някоя от дейностите с кодове /R1 – R 11/;**R13-** Съхраняване на отпадъци до извършването на някоя от дейностите с кодове /R 1 – R 12/, с изключение на временното съхраняване на отпадъците на площадката на образуване до събирането им; | 500 | Отфизическии/или юридически лица |
| **2** | 16 01 06 | Излезли от употреба превозни средства, които не съдържат течности или други опасни компоненти | **R12-**Размяна на отпадъци за подлагане на някоя от дейностите с кодове /R1 – R 11/;**R13-** Съхраняване на отпадъци до извършването на някоя от дейностите с кодове /R 1 – R 12/, с изключение на временното съхраняване на отпадъците на площадката на образуване до събирането им; | 200 | Отфизическии юридически лица |

1. **Площадка № 2**

**2.1.** С местонахождение: гр. Пловдив, област Пловдив, община Пловдив, район «Тракия», местност «Бей Кър» имот с идентификатор 56784.103.50, с площ 3032 кв.м.

* 1. Видът (кодът и наименованието), количеството, произходът на отпадъците и дейностите по третиране, за които се кандидатства са посочени в следната таблица:

|  |  |  |  |  |
| --- | --- | --- | --- | --- |
| **№** | **Вид на отпадъка**  | **Дейности,****кодове**  | **Количество****(тон/год.)** | **Произход** |
| **Код** | **Наименование** |
| **1** | **2** | **3** | **4** | **5** |
|  | 16 01 04\* | Излезли от употреба превозни средства | **R13 -**Съхраняване на отпадъци до извършването на някоя от дейностите с кодове R 1 - R 12, с изключение на временното съхраняване на отпадъците на площадката на образуване до събирането им | 1500 | Отфизическии юридически лица |
|  | 16 01 06 | Излезли от употреба превозни средства, които не съдържат течности или други опасни компоненти | **R13 -**Съхраняване на отпадъци до извършването на някоя от дейностите с кодове R 1 - R 12, с изключение на временното съхраняване на отпадъците на площадката на образуване до събирането им | 500 | Отфизическии юридически лица |

1. **Mетоди и технологии за третиране на отпадъците по видове дейности, вид и капацитет на съоръженията:**

Площадките да са с местонахождение, както следва:

**Площадка № 1** - обл. Пловдив, общ. Пловдив, гр. Пловдив - Тракия, местност „Бей Кър”, ЕКАТТЕ 56784, поземлен имот с идентификатор 56784.103.340, с площ 2 376кв. М

**Площадка № 2** - гр. Пловдив, област Пловдив, община Пловдив, район «Тракия», местност „Бей Кър”, ЕКАТТЕ 56784, имот с идентификатор 56784.103.50, с площ 3 032 кв. м

На територията на площадките да е изградена необходимата за дейността инфраструктура:

* На входа да има изграден контролен и приемателен пункт, чрез който да се осъществява входящ контрол и приемане на закупените отпадъци и на двете площадки;
* Да се обособи участък с навес, на чиято територия да се извършват дейностите по разкомплектоване на закупените ИУМПС на площадка № 1;
* Да се обособи складова зона за съхранението на годните за употреба авточасти на територията на площадка №1;
* Офис и битова сграда;

**III. Условия, при които да се извършват дейностите по третиране на отпадъци:**

1. При аварийна ситуация с отпадъците да се предприемат мерки за безопасност и превантивни мерки в съответствие с изготвен авариен план.
2. Предаването за последващо третиране на отпадъците, включени в настоящото решение да се извършва само въз основа на писмен договор с лица, притежаващи документ по чл. 35 от ЗУО за отпадъци със съответния код, съгласно наредбата по чл. 3 от ЗУО, както следва:
* разрешение или комплексно разрешително за дейности с отпадъци по чл. 35, ал. 1 от ЗУО;
* регистрационен документ за дейности с отпадъци по чл. 35, ал. 2, т. 3-5 от ЗУО;
* регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО.
1. Площадките за отпадъци да отговарят на следните изисквания:

- Площадките да са изградени, оборудвани и да се експлоатират съгласно изискванията към площадките за третиране на отпадъци, регламентирани в Приложение №2 от Наредбата за третиране и транспортиране на производствени и опасни отпадъци /ПМС 53/1999 год. – ДВ бр. 29/99г. /, както и съгласно изискванията на Наредба № Iз-1971 от 2009 г. за строително-техническите правила и норми за осигуряване на безопасност при пожар (обн., ДВ, бр. 96 от 2009 г.; изм. и доп., бр. 17 и 101 от 2010 г.);

- да са разположени в близост до пътно платно и да има осигурен достъп до него, като с това да не се създават предпоставки и условия за затрудняване на транспортното и всяко друго обслужване;

- площадките да се намират в терен с ограничен достъп и осигурена денонощна охрана;

- площта на площадките да е достатъчна за извършването на дейностите с отпадъци;

**3.1**. Площадките за съхраняване на отпадъци да отговарят на следните изисквания:

- да са оградени и с ясни надписи за предназначението на площадките, вида на отпадъците, които се третират в тях, фирмата, която ги експлоатира и работното време;

- всички приети, както и формираните от дейността отпадъци да се съхраняват на територията на площадките, съгласно посочената площ от 2 376кв. м и 3 032 кв. м

- да са оборудвани вътрешни площадки за престой на колите по време на извършване на дейностите по товарене и разтоварване на отпадъците;

- да са ясно означени и да са отделени от останалите съоръжения в обекта;

- местата и вместимостите за временно съхраняване на различните по вид отпадъци да са означени и разположени на достатъчно големи разстояния едни от други, като се има предвид и несъвместимостта на отпадъците;

- да са пожарообезопасени чрез достатъчeн брой подходящи пожарогасители;

- да са бетонирани, с цел лесно почистване и защита на почвата от замърсяване;

- да са оборудвани с приемателни резервоари и/или съдове за събиране и временно съхраняване на отпадъци;

- да са оборудвани с устройства за безаварийно изпомпване и/или източване на течни отпадъци;

- да разполага с налични количества абсорбенти (пръст, пясък и др.), използвани за ограничаване на евентуални разливи;

- участъците, на които се разполагат течни отпадъци, да са с непропускливи покрития и да са оборудвани със съоръжения за събиране на разливи, както и със съответните абсорбенти, използвани за ограничаване на евентуални разливи;

- да са оборудвани с везна за измерване на теглото на приеманите и предаваните отпадъци

**За ефективната дейност, извършвана на територията на площадка № 1, да се обособят участъци и сектори, както следва:**

**Участък за събиране, съхранение и разкомплектоване на ИУМПС -** Изкупените бракувани автомобили да се демонтират на части, възли и детайли от тях, като годните такива се предлагат за продажба на клиенти, а негодните остатъци от купетата и формираните отпадъци да се сортират и съхраняват до предаването им за последващо третиране. За дейностите с излезлите от употреба МПС да се обособят следните сектори/площадки:

**Сектор за приемане на отпадъци и бракувани автомобили -** На територията на сектора да се извършва приемане на закупените бракувани автомобили. След това да се насочват към съответния участък за последващо третиране – демонтиране, разглобяване. Участъкът, определен за тази дейност да е с навес, оборудван с необходимия инвентар.

**Сектор за източване на масла и демонтаж -** Приетите на територията на площадката ИУМПС да се насочват в изграденото хале, на територията на което безопасно, без разливи да се източват масла и др. течни нефтопродукти и да се извършва източването на всички маслено напълнени агрегати. Всички смазочни, хидравлични масла и др. течности от излезлите от употреба МПС да се съхраняват в метални варели. Съдовете да са надписани с обозначителни табели с кода и наименованието на съответния отпадък, съгласно Наредба №2/2014год.) за класификация на отпадъците и да са изолирани от околната среда. Формираните отпадъци да се съхраняват до предаването им на лицензирани фирми за последващо третиране.

**Сектор за съхранение на разглобените автомобили -** Получените при разкомплектуването авточасти втора употреба да се съхраняват в изградената за целта складова база. Предаването на отпадъците да се извършва само въз основа на писмен договор с лица, притежаващи документ по чл. 35 от ЗУО за отпадъци със съответния код съгласно Наредбата по чл.5 от ЗУО за класификация на отпадъците.

Транспортното обслужване да се извършва чрез автомобилна връзка с пътния участък от уличната мрежа, който е в непосредствена близост до обекта.

**Сектор за съхранение на образуваните при разкомплектуването отпадъци -** Всички опасни отпадъци, формирани от дейността на площадките да се съхраняват разделно по подходящ начин, съгласно техния произход, вид, състав и характерни свойства, както и в съответствие с изискванията, поставени в Наредбата за третиране и транспортиране на производствени и опасни отпадъци ПМС 53 (ДВ, бр.29/1999 г.), както и съгласно изискванията поставени в аналогичните наредби, касаещи специфичните отпадъци. Съдовете, в които се съхраняват събраните и формираните от дейността отпадъци да са изолирани от околната среда; да са корозивно устойчиви спрямо веществата съдържащи се в отпадъците, както и материалът от който са изработени не взаимодейства с тях, да имат обозначителни табели за кода и наименованието на съответния отпадък, съгласно Наредба № 2 /2014 год. Участъците, на които се извършват дейности с опасни отпадъци, да се оборудват и експлоатират, съгласно изискванията към площадките за съхраняване на отпадъци по приложение №2 от Наредбата за третиране и транспортиране на производствени и опасни отпадъци, както и съгласно изискванията поставени в аналогичните наредби, касаещи специфичните отпадъци – НУБА, ИУЕЕО, ИУМПС.

**При извършване на дейностите с НУБА:** Формиралите се като отпадък, отпаднали при разкомплектоването на ИУМПС, оловни акумулатори (без никаква интервенция) да се събират и съхраняват в контейнери, устойчиви на киселина, разположени върху бетонирана площ под навес.

**При извършване на дейностите с неопасни производствени отпадъци от разкомплектоването на ИУМПС:**

На площадката да се обособят участъци за събиране на неопасни производствени отпадъци. Всеки вид отпадък да се съхранява разделно, в отделен контейнер, с цел недопускане на смесването им , до предаването на фирми, за последващо третиране и оползотворяване.

 **Площадка №2** да е с предназначение – събиране и съхраняване на ИУМПС, до момента на предаването им за разкомплектоване. Да е оградена, с осигурена денонощна охрана и 24 – часово видеонаблюдение. На входа да е изграден контролно - пропусквателен пункт, чрез който да се осъществява входящ контрол и приемане на закупените отпадъци;

- **Да се осигури 24-часово видеонаблюдение в срок един месец от получаването на разрешението и за площадка № 2 и да се съхраняват записите в продължение на една година.**

- **В случай, че не разполага със собствена или наета шредерна инсталация по смисъла на § 1, т. 26 от допълнителните разпоредби на Наредбата за ИУМПС, да се сключи договор за предаване на ИУМПС, получени от разкомплектуване, на оператор с разрешение по чл. 35 от ЗУО за дейности по шредиране на ИУМПС**

**Забранява се:**

- смесването на различни по вид, състав и свойства отпадъци;

- смесването на оползотворими с неоползотворими и на опасни с неопасни;

- нерегламентираното изхвърляне на отпадъци, извън местата и съдовете определени за разделното събиране на всеки вид, в зависимост от неговия произход и характерни свойства, както и предаването им на лица, които не притежават необходимото разрешение по Закона за управление на отпадъците;

- изгарянето на отпадъци или всяко друго нерегламентирано обезвреждане, освен временното им съхранение до предаването им за последващо третиране, рециклиране, оползотворяване и или обезвреждане на фирми, притежаващи необходимото разрешение и мощности за това.

*-***съхраняване на общо количество над 50 тона опасни отпадъци на площадките, описани в настоящето разрешително в един и същ момент от време.**

**4.**При закриването на площадките/прекратяването на дейността да се предприемат съответните мерки и технологии за закриване и за следексплоатационни дейности на площадките за третиране на отпадъци.

**5.**Да се води отчетност и да се предоставя информация съгласно изискванията на наредбата по чл. 48, ал. 1 от Закона за управление на отпадъците /ЗУО, ДВ.бр.53/2012 год., посл. изм. и доп., ДВ, бр. 98/27.11.2018г./ и за двете площадки, стопанисвани от дружеството.

**6.** Най-малко един месец преди изтичането на срока на действие на банковата гаранция по чл. 69, ал. 2 от ЗУО да предостави на РИОСВ, гр. Пловдив подновена банкова гаранция и за двете площадки.

**7. Да се спазват стриктно изискванията на Закона за управление на отпадъците** /ЗУО, ДВ.бр.53/2012 год., посл. изм. и доп., ДВ, бр. 98/27.11.2018г./, както и на **Наредбата за излезлите от употреба моторни превозни средства** /Приета с ПМС № 11 от 15.01.2013 г., изм. и доп., ДВ, бр. 60 от 20.07.2018г./

***Решението може да се обжалва чрез директора на РИОСВ пред министъра на околната среда и водите или пред Административен съд, гр. Пловдив по реда на Административнопроцесуалния кодекс в 14-дневен срок от неговото съобщаване.***

**ДИРЕКТОР НА РИОСВ, гр. Пловдив:**

 /**Доц.Стефан Шилев/**